“Muhtasham yuz yil” seriali yulduzi Maryam Uzerlining sevgi tarixi va bo‘lajak turmush o‘rtog‘i haqida ma’lumotlar

Aktrisa Maryam Uzerli uzoq vaqtdan beri shaxsiy hayotini jamoatchilikdan yashirib kelayotgan edi. Ammo kuni kecha aktrisaning 7 yoshli qizi Lara barcha sirlarni fosh qildi, deb xabar bermoqda “Wday.ru” nashri.

Xurram Sulton rolini ijro etgan “Muhtasham yuz yil” yulduzining shaxsiy hayotini hammadan yashirishiga sabab aktrisa bundan avval sevgidan “kuygan”. Gap uning sobiq turmush o‘rtog‘i turkiyalik biznesmen Jan Atash haqida ketyapti.
Jan va Maryam “Muhtasham yuz yil“ serialining suratga olish jarayonida tanishgan. Xushbichim Jan Maryamga shunchalik parvona bo‘lganki, nihoyat aktrisa uning sevgisi olida taslim bo‘lgan. Ammo ularning “baxtga ko‘milgan” davri tugaganidan keyin hamma narsa o‘zgardi. Atash haqiqiy zo‘ravon bo‘lib chiqdi: u aktrisani doimiy ravishda asossiz ayblab, uning ekranda ham, hayotda ham hech narsaga arzimasligini aytib, kamsitib kelgan.

Maryam Uzerli homiladorligi ma’lum bo‘lganda esa uni tashlab ketgan. Bundan avval aktrisadan ancha katta miqdorda pul olgan erkak aslida kreditorlar tomonidan qidirilayotgan firibgar bo‘lib chiqdi.
Bunday ishqiy romandan keyin Uzerli ancha vaqtgacha erkaklarga ishonmay, 7 yoshli qizi Larani yolg‘iz o‘zi voyaga yetkazdi.

Ammo 2020-yilda “Muhtasham yuz yil” yulduzining muxlislari aktrisaning homiladorlikning beshinchi oyida ekannini bilib hayron qolishdi. Bu uzoq vaqt davomida hech kimga aytilmagan sir bo‘lib, bu safar Maryam chindan ham baxtli edi.
U sevgilisining kimligini sir saqlashga harakat qildi, ammo muxlislar baribir bu inson kimligini bilib oldi. Ularning aytishicha, bu odam amerikalik, juda boy ishbilarmon bo‘lib, ish yuzasidan tez-tez Berlinga borib turgan va o‘sha yerda aktrisa bilan tanishgan.
Tanishuv bilan boshlangan sevgi oxir-oqibat jiddiy munosabatlarga aylandi. 2021-yil boshida Uzerli ikkinchi bor ona bo‘ldi.

Sal keyin katta qizi Laraning tug‘ilgan kunida Maryam birinchi bor bo‘lajak turmush o‘rtog‘ining suratini ko‘rsatdi. Erkak karnaval kostyumida ekanni uchun yuzi deyarli ko‘rinmagan bo‘lsa-da, lekin muxlislar bu odamning rasmlarini avval ham ko‘rishganini muhokama qila boshladi.
Maryamning ijtimoiy tarmoqda yana bir sahifasi bo‘lib u yerga aktrisa oq-qora rangdagi zamonaviy fotosuratlarini joylaydi. Bir necha yil oldin ushbu sahifada sirli erkak paydo bo‘lgandi.

Va nihoyat aktrisaning yetti yoshli qizi Lara juftlikning sirini fosh qildi. Qizcha Instagram’dagi o‘z sahifasiga yoqimli oilaviy suratni joyladi. Rasm darhol o‘chirilgan bo‘lsa-da, ammo tarqalishga ulgurdi.

Muxlislari Maryam nihoyat o‘z baxtini topdi, deb umid qilmoqda. Aktrisaning aytishicha, karantin to‘liq bekor qilingandan so‘ng, juftlik o‘zlari istaganidek hashamatli to‘y marosimini o‘tkazishni rejalashtirgan.
Bundan avval Maryam Uzerli Meksika serialida suratga tushishni rejalashtirayotgani haqida xabar berilgan edi.